Used Vauxhall Combo Cargo L1 Diesel Van Diesel in Moonstone Grey from Evans Halshaw Vauxhall Hull West - 146534
2000 1.6 Turbo D 100ps H1 Sportive Van 2018 (68) Hoekom het die koerier my gekontak? – Toortsie, Kameel en Bokbaaivygie se blog
Hoekom het die koerier my gekontak?
Februarie 16, 2016 Februarie 16, 2016 ~ Toortsie
Want die nuwe boeke het gekom! Die eerste oplaag is UITVERKOOP! 🙂 <sug van verlugting>
Kyk, dit was verlede jaar ‘n groot besluit: Hoeveel boeke moet ek laat druk? 50? 100? 1000? Dan hoor ‘n mens ook oral die refrein: “Druk meer, hoe meer jy druk hoe goedkoper raak dit.” Baie waar. Dit raak goedkoper PER BOEK, maar die bedrag wat jy moet uithaal uit jou eie sak raak al hoe langer. 🙂 Gaan die boeke voor kersfees beskikbaar wees of eers daarná?
Wel, onder kwaai spanning was die boek toe op 16 Desember 2015 beskikbaar en kon ek nog ‘n bietjie die kersgolf ry. Om die waarheid te sê, voor kersfees het ek omtrent 100 boeke verkoop, die res van die 500 wat ek laat druk het, is in die dooie tyd ná kersfees verkoop. Wat ‘n genade! Net nederig dankbaar!
Ek het gedink die tweede sarsie gaan makliker wees, maar helaas. Seegogga sê mos: Measure twice, cut once. Omdat ons wat die finale werk aan die boek gedoen het, mos maar almal nuut is in die ding, het dit gebeur dat ons gereeld nog weer aan iets moes verander. Nie net aan die inhoud van die boek nie, maar dan is ‘n sekere verstelling op die program nie soos die drukkers dit wil hê nie, dan is die formaat nie reg nie, so daar was báie pogings na die drukkers gestuur. Oorspronklik.
Hierdie keer het ons ‘n spelfoutjie of twee reggestel en is die boek weer eens aan die drukkers gestuur, in elektroniese formaat. Weer eens ‘n bietjie gesukkel hierdie kant toe en daardie kant toe en UITEINDELIK het ons die proef in die hand! Yes! oeps! Verkeerde weergawe. Weer eens word verstellings gestuur, gewag, en uiteindelik is die regte proef in die hand! 🙂
Ongemerk glip die boekies die een na die ander in ‘n koevert, ongemerk toer Toortsie die land vol. Dat dit ‘n groot uitdaging, ‘n groot avontuur is, is nie altemit nie, dis báie groter as wat ek ooit sou dink. Maar ons stap die pad, treetjie vir treetjie. Elke sms wat deurkom, epos met ‘n bestelling, boodskap van goedkeuring, herbestelling, is vir my soos sjokolade op my pad. Ek geniet nog elke keer as daar ‘n bestelling inkom. Ek staan steeds in verwondering.
Hierdie was die heel eerste proef wat ek in my hand gehou het, die dag by Mega Digital. Ek kan hulle met die grootste plesier aanbeveel. Hulle werk is professioneel. Hulle is nie ‘n agterplaasbesigheidjie nie.
‹ PreviousToortsie se Toeka Tokkel oor Tuisdorp
25 thoughts on “Hoekom het die koerier my gekontak?”
Februarie 17, 2016 om 12:27 vm
Baie geluk Toortsie! Ek is noy al so lys vur darie briccolisop! Sal in d kombuis moet gaan invaar…
Februarie 17, 2016 om 12:28 vm
Februarie 17, 2016 om 6:42 vm
Sommer tjoef tjaf. Gou-gou. Sommer vandag nog!
Februarie 17, 2016 om 6:53 vm
Ag geluk man, ek is so bly oor jou sukses na al die harde werk
Februarie 17, 2016 om 7:11 vm
Dankie. Dis net genade! 🙂
Februarie 17, 2016 om 8:40 vm
You go girl!!!! Dis wonderlik om te hoor jou eerste druk is uitverkoop. Baie geluk, dis n mooi prestasie.
Februarie 17, 2016 om 8:44 vm
Baie geluk,ek is saam met jou bly!
Februarie 17, 2016 om 9:15 vm
Februarie 17, 2016 om 11:00 vm
Welgedaan!!! Ek dink nie ‘n mens besef hoeveel werk daar agter ‘n boek sit nie.
Februarie 17, 2016 om 11:02 vm
Ek dink ek besef dit steeds nie! 🙂
Februarie 17, 2016 om 3:13 nm
…sjokolade op my pad… en dit nogal teryl jy Bant… lol
Baie bly vir jou dat jy so goed doen
Februarie 17, 2016 om 3:39 nm
🙂 Ek was nog NOOIT kwaad vir sjokolade nie! 😉 Ek eet dit wel nie agv van Banting, maar ek L O V E dit steeds, al is dit net die GEDAGTE daaraan. 🙂
Februarie 17, 2016 om 3:17 nm
Geluk Toortsie. Dis altyd lekker as ‘n mens ‘n nuwe boek uit bring. Heerlike gevoel ne?
Februarie 17, 2016 om 3:40 nm
Heerlik! Dankie 🙂
Februarie 17, 2016 om 7:15 nm
Whoop-whoop! Dis fantasties- doen so voort!
Februarie 17, 2016 om 7:33 nm
Februarie 17, 2016 om 7:41 nm
Baie geluk! Ek is saam met jou baie trots
Februarie 17, 2016 om 9:22 nm
Dankie. 🙂 Nouja, die uitdaging staan groot in bokse in my huis!
Februarie 18, 2016 om 6:51 nm
Lekker en elkeen is spesiaal
Februarie 17, 2016 om 10:15 nm
Dis wonderlike nuus, Toortsie! BAIE geluk!
Dankie Strooimeisie. Ek lees so graag by jou.
Februarie 17, 2016 om 10:24 nm
🙂 Toorts, ek vermoed ek lees (en leer) baie meer by jou!
Februarie 18, 2016 om 6:44 vm
Februarie 18, 2016 om 11:30 nm
Baie geluk, al die harde werk is die moeite werd! Dis fantasties!